
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS

a Játékvár Óvoda és Bölcsőde Pedagógiai Programjának módosítására.
Tisztelt Képviselő-testület!

A köznevelési törvény és a hozzá kapcsolódó rendeletek fokozatos hatályba lépése, az intézmény szervezeti felépítésének változása indokolja az intézmény dokumentumainak, felülvizsgálatát, módosítását a következők szerint:

A Játékvár Óvoda és Bölcsőde Pedagógiai Programjának módosítása:

Az intézmény Pedagógiai Programjának módosítását elsősorban a törvényi változások indokolták. 

· 363/2012. (XII.17.) Kormányrendelet az Óvodai Nevelés Országos Alapprogramjának módosításáról

· 2011. évi CXC. törvény a Nemzeti Köznevelésről (Nkt.)

· 229/2012. (VIII.28.) Korm. rendelet a nemzeti köznevelésről szóló törvény végrehajtásáról (Vhr.)

· A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI-rendelet (EMMI r.)

Az Óvodai Nevelés Országos Alapprogramja alapján módosításra kerültek a következők:

· A családi nevelés elsődlegessége mellett az óvodai nevelés esetenkénti hátránycsökkentő szerepe hangsúlyozottá válik, megfogalmazásra kerültek a gyermekek esélyegyenlőségét biztosító intézkedések.

· Személyi feltételeknél a gyermek kerül a nevelőmunka középpontjába.

Beépítésre került, hogy a sajátos nevelési igényű gyermek fejlesztése speciálisan képzett szakember közreműködését igényli.

· Az óvodai nevelés feladatain belül az érzelmi és a közösségi nevelés kiegészült az erkölcsi neveléssel.

· Az óvodai élet megszervezésénél bekerült a programba a gyermekek egészséges, tevékenységekben megnyilvánuló fejlesztéséhez szükséges, növekvő időtartamú csoportos foglalkozások megszervezése.

· Az óvodai élet tevékenységi formái közül a mozgás elmélete és fiziológiás alapja  került be a programba, amely alapján hangsúlyossá válik a spontán és szervezett mozgás  gyermekekre gyakorolt komplex fejlesztő hatása.

· Az óvodák speciális feladatainál új kifejezés került beépítésre: Kiemelt figyelmet igénylőknek nevezzük a törvényben meghatározott gyermekeket és bővült az ebbe a csoportba tartozók köre (BTMN-es, tehetséges gyermekek).

Ezeken kívül több helyen a megfogalmazásban történtek változások, amelyek a program tartalmát nem módosították.

Bekerültek az intézmény Pedagógiai Programjába olyan tartalmi változások, amelyek az utóbbi módosítás óta épültek be a nevelési gyakorlatba.

· Napirend korcsoportokra történő kialakítása a Munkácsy és Kossuth úti óvodában

· Környezettudatos magatartás fejlesztéséhez kapcsolódó tevékenységek minden tagóvodában

· Nagymamák napja a Május 1 úti óvodában

Aktualizálásra kerültek az időközben bekövetkezett névváltozások.

A módosított Pedagógiai Program 2013. szeptember 01-től lép hatályba.
Kérem az előterjesztés megvitatását és a határozati javaslat elfogadását.

Martfű, 2013. augusztus 21.

Határozati javaslat:

Martfű Város Önkormányzatának Képviselő-testülete

……../2013.(VIII.29.) Ö. határozata

a Játékvár Óvoda és Bölcsőde Pedagógiai Programjának módosításáról
Martfű Város Önkormányzatának Képviselő-testülete megtárgyalta a Játékvár Óvoda és Bölcsőde Pedagógiai Programjának módosítására vonatkozó előterjesztést, melyet a határozat melléklete szerint jóváhagyólag elfogad.

Erről értesülnek:

1. Jász-Nagykun-Szolnok Megyei Kormányhivatal Szolnok

2. Valamennyi Képviselő helyben

3. Játékvár Óvoda és Bölcsőde vezetője Helyben
